“Апрацоўкамі я займаюся выключна сама. На сінтэзатары. Ідэі прыходзяць па-рознаму: часам інтуітыўна, іншым разам успамінаюцца нейкія напрацоўкі яшчэ з гадоў маёй вучобы ў каледжы і потым па-новаму інтэпрэтуюцца. Калі прыступаю да нейкай новай тэмы, абавязкова ўлічваю асаблівасці маіх сённяшніх канкрэтных выканаўцаў. Склад жа кожны год абнаўляецца (дзеці вучацца тут толькі тры гады). І тут на першы план выходзіць адаптацыя той ці іншай народнай песні. Часам даводзіцца дадумваць нават тэкст. Не ведаю, наколькі гэта правільна ў дачыненні да фальклору, але я іду на такое толькі з добрых намераў — каб твор прагучаў і хлопцам было лёгка і цікава яго выконваць”.